एबंडेंट बेबी कैंडलस्टिक पैटर्न

एबंडेंट बेबी कैंडलस्टिक पैटर्न एक तरह का ट्रिपल कैंडलस्टिक रिवर्सल पैटर्न है जो ट्रेंड के बदलने का इशारा करता है | चूंकि यह एक ट्रेंड रिवर्सल पैटर्न है तो ये बात तो आप जानते ही होंगे कि मार्केट में दो तरह के ट्रेंड होते हैं एक डाउन ट्रेंड और दूसरा अपट्रेन्ड और दोनों के लिए अलग-अलग कैंडलस्टिक पेटर्न हैं | 

 बुलिश एबंडेंट बेबी कैंडलस्टिक पैटर्न - यह एक बुलिश रिवर्सल कैंडलेस्टिक पेटर्न है जो डाउन ट्रेंड के खत्म होने का इशारा करता है और अपट्रेन्ड के चालू होने के बारे में बताता है | यह पैटर्न हमेशा एक अच्छे डाउन ट्रेंड के बाद बनता है यह पैटर्न अपने में एक बहुत महत्वपूर्ण पैटर्न है जोकी बहुत कम बार बनता है परंतु जब बनता है तब वहाँ से मार्केट के रिवर्स होने की संभावनाएं बढ़ जाती हैं |
 बेयरिश एबंडेंट बेबी कैंडलस्टिक पैटर्न - यह एक बेयरिश रिवर्सल कैंडलेस्टिक पैटर्न जो बुलिश ट्रेंड के खत्म होने की तरफ इशारा करता है और डाउन ट्रेंड के चालू होने का संकेत देता है | यह पैटर्न हमेशा एक अच्छे अपट्रेंड के बाद बनता है और जब यह पैटर्न बनता है और अगर कंफर्मेशन मिलता है तो वहां से मार्केट रिवर्स करता है |

एबंडेंट बेबी कैंडलस्टिक पैटर्न कैसे बनता है 
एबंडेंट बेबी कैंडलस्टिक पैटर्न तीन कैन्डल से मिलकर बनता है, जिसमे की पहला कैंडल एक बड़ा मारूबुजु कैंडल होता है और दूसरा कैंडल एक डोजी होता है, जो गैप डाउन और गैप अप होकर बनता है और तीसरा कैंडल फिर से गैप डाउन और गैप अप होकर एक बड़ा हरा कैन्डल बनाता है | परंतु चार्ट में आपको हूबहू मारूबुजु जैसा कैन्डल देखने को नहीं मिलेगा | 

बेयरिश एबंडेंट बेबी कैंडलस्टिक पैटर्न में सबसे पहले गैप अप होगा फिर उसके बाद गैप डाउन होगा और बुलिश एबंडेंट बेबी कैंडलस्टिक पैटर्न में सबसे पहले गैप डाउन होगा फिर उसके बाद गैप अप होगा | 

एबंडेंट बेबी कैंडलस्टिक पैटर्न और  मॉर्निंग स्टार कैंडलस्टिक पैटर्न दिखने में लगभग एक जैसे ही होते हैं | अगर आप इन दोनों पैटर्न को ध्यान से नहीं देखेंगे तो आपको इसे पहचानने में दिक्कत हो सकती है और आप धोखा भी खा सकते हैं | 

वह चीज जो एबंडेंट बेबी कैंडलस्टिक पैटर्न को मॉर्निंग स्टार कैंडलस्टिक पैटर्न  और ईव्निंग स्टार कैंडलस्टिक पैटर्न से अलग करती है वह है गैप अप और गैप डाउन | डोजी कैन्डल के पहले और दूसरी वाली कैन्डल के बीच में गैप होना जरूरी है तभी उस पैटर्न को हम एबंडेंट बेबी कैंडलस्टिक पैटर्न कहेंगे |
कैंडलस्टिक पैटर्न